Lótushús er hugleiðslu - og sjálfsræktarskóli sem býður upp á fjölda námskeiða og viðburða allan ársins hring . Skólinn hefur aðsetur á Garðatorgi , miðbæ Garðabæjar en heldur einnig námskeið víða um land sé þess óskað . Markmið Lótushúss er að stuðla að jákvæðum breytingum í heiminum í gegnum innri umbreytingu einstaklinga . Á námskeiðunum læra þátttakendur einfaldar en áhrifaríkar aðferðir til að skapa innra jafnvægi , frið og styrk og verða þannig hæfari til að mæta áskorunum daglegs lífs . Með aukinni sjálfsþekkingu eykst einnig kærleikur , hamingja og innri sátt sem hefur djúpstæð áhrif á allt okkar líf . Öll námskeið eru þátttakendum að kostnaðarlausu en starfið er rekið fyrir frjáls framlög nemenda og leiðbeinenda skólans . Lótushúsi hlotnaðist sá heiður að fá Samfélagsverðlaun Fréttablaðsins vorið 2017 . Verðlaunin voru dýrmæt viðurkenning á starfinu og góð hvatning til að halda áfram að efla starfsemina enn frekar . Umsagnir þátttakenda „ Ég er langskólagengin og get fullyrt að enginn annar skóli hefur gagnast mér jafnvel í lífinu og skóli Lótushúss . Minn mesti lærdómur hefur verið að öðlast dýrmætan frið og ró sem gagnast mér einna best í samskiptum mínum við annað fólk , hvort heldur í nærumhverfinu eða sem á vegi mínum verður , því samskipti við annað fólk er jú það sem fólk metur hve mest þegar það horfir yfir lífsleiðina . Svo hefur ástundunin þær jákvæðu aukaverkanir að maður slakar betur á í líkamanum , streitan hopar og maður fer að sofa betur . “ „ Sjálfsmatið var gjörsamlega hrunið en í Lótushúsi tókst mér að byggja það upp á ný á réttum forsendum þ.e. ekki stétt eða stöðu , starfstitli eða afkastagetu heldur hvernig manneskja ég er og hvaða eiginleikum ég er gædd sem sál / persóna . Ég lærði að takast á við kvíða og óvissu án þess að láta það eitra daglegt líf . Lótushús er griðastaður þar sem fallegar sálir , fullar af kærleika , umhyggju og góðvild starfa . Ég vil meina að Lótushús hafi að mörgu leyti bjargað lífi mínu . Þar komst ég upp úr dimmum dal og nálgast óðum fjallatoppinn 🙂 “ „ Allir ættu að fara á amk 1 námskeið í Lótushúsi !!! “ „ Dásamlegur staður fyrir fólk sem sækist eftir hugarró og ekki bara þá “